  Майя Бывальцева 1-тӥ коньывуонлы Удмуртиын коронавирус инфекциен черлан 113 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 60 улӥсьёслэн зэмаз, Можгаын – сизьым адямилэн, Эгра, Кез, Ува ёросъёсын – быдэн куать, Сьӧлта, Алнаш ёросъёсын, Глазкарын – быдэн ньыль, Каракулино ёросын – куинь, Можга, Сюмси ёросъёсын, Сарапулын – быдэн кык, Кизнер, Вавож, Балезино ёросъёсын, Воткаын – быдэн одӥг муртлэн. Куинь адями йӧназ. Одӥг мурт кулӥз – кышномуртлы 78 арес вал Туннэ нуналлы элькунын выль коронавирус инфекциен черлан 5 сюрс 476 учыр лабораториосын зэматэмын. 3 сюрс 717 адями йӧназ, 96 мурт кулӥз. Та дыре 78-езлэн висисьёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  